jkorsvik/nowiki_second_scrape_merged huggingface dataset:
Kenn Hansen

Kenn Hansen (født 29. mai 1980 i Østerbro) er en dansk tidligere fotballdommer som dømte i Danmarks øverste divisjon Superligaen. I tillegg dømte han flere internasjonale kamper både i regi av FIFA og UEFA. Han avsluttet sin dommerkarriere i desember 2015.
Hansen begynte å dømme fotball på lavere nivå i 1997 før han omsider fikk prøve seg på høyere nivåer, henholdsvis 2. divisjon, 1. divisjon og Landspokalturneringen (fra 2006). I 2008 fikk han sine første kamper i Superligaen. I 2011-sesongen ble han nominert til årets dommer i Danmark, men tapte til fordel for Henning Jensen. Han revansjerte dette året etter da han selv vant prisen som årets dommer i Danmark 2012.Vinteren 2010/2011 ble Hansen og Jakob Kehlet utnevnt som FIFA-dommer som følge av at Claus Bo Larsen og Nicolai Vollquartz nådde den øvre aldersgrensen for dommere i organisasjonen. Hans første større internasjonale oppgave var som fjerdedommer under U21-EM i fotball for herrer i 2011 i hjemlandet. Hans debut som landslagsdommer kom i vennskapskamp mellom Irland og Ungarn den 4. juni 2012 (0–0).


== Referanser ==


== Eksterne lenker ==
(en) Kenn Hansen – kategori av bilder, video eller lyd på Commons 
Dommerprofil hos Worldreferee.com
Dommerprofil hos Soccerway.com
Analemma

Analemma i astronomien er en kurve som forestiller den endrende vinkelavstanden mellom et himmellegeme (vanligvis sola) og dets middelposisjon på himmelkula sett fra et annet himmellegeme (vanligvis jorda). Betegnelsen brukes når det observerte legemet synes, sett fra standplassen, å bevege seg på en måte som gjentas etter jevne mellomrom, slik som en gang i året eller en gang om dagen. Analemmaet er en lukket kurve som ikke endrer seg.
Fordi jordas årlige omdreining om sola er en bane som er elliptisk og skråstilt relativt til ekvatorplanet, vil en observatør på et fast punkt på jorda synes å se sola bevege seg i et analemma rundt en middelposisjon, og det tar et år å gjøre det. Middelposisjonen synes å dreie en gang rundt jorda hvert middelsoldøgn, på grunn av jordas rotasjon. Den daglige omdreiningen betraktes ikke som en middelverdi i form av et gjennomsnitt. Solas middelposisjon er derfor det samme stedet på himmelen den samme tiden hver dag, men ikke andre tider. Hvis den observerte posisjonen av sola plottes eller fotograferes på samme tid hver dag, eller med noen få dagers mellomrom, i et helt år, vil punktene beskrive analemmaet.
En alternativ, ekvivalent beskrivelse av solas analemma er en graf av solas deklinasjon plottet mot tidsjevningen.
Noen diagrammer av analemmaet er markert med posisjonene til sola på forskjellige datoer, med noen få dagers avstand, gjennom hele året. Med slike datomarkeringer, kan man ha god nytte av analemmaet i utregning av slike ting som tid for soloppgang og solnedgang. Uten datomarkeringer er bildene av analemmaet av liten praktisk nytte, bortsett fra som dekorasjon.
Analemmaet er et abstrakt konsept. Det har ingen fysisk eksistens bortsett fra i diagrammer og time-lapse fotografier. Likevel er det i vanlig språk ofte beskrevet som om det var et virkelig, synlig himmelobjekt.
Hänt i Veckan

Hänt i Veckan var et svensk ukeblad som ble utgitt av Aller Media AB fra 1964 til 1994.
Bladet ble slått sammen med Röster i radio-TV til Se & Hör.
Det første sjefredaktøren var Uno Tenfält.
Aller Media AB

Aller Media AB er et svensk forlag som eies av det danske mediehuset Aller Holding. Forlaget utgir en rekke ukeblader og magasiner, blant annet Allers, Café, Se & Hör og Svensk Damtidning, med totalt opplag på ca. 1,96 millioner eksemplarer.Forlaget driver også en rekke redaksjonelle nettsteder – blant annet jaktjournalen.se, elle.se, og cafe.se – som har 3,2 millioner sidevisninger.
Aller Media gir ut 36 egne tidsskrifter og ytterligere 6 gjennom det delvis eide Frida förlag.
Selskapets administrerende direktør er Bodil Ericsson Torp. Hovedkontoret ligger i Helsingborg.


== Referanser ==


== Eksterne lenker ==
Offisielt nettsted
Ljudski vrt

Ljudski vrt er et fotballstadion i byen Maribor i Slovenia. Stadionet ble åpnet i 1952 for klubben NK Branik Maribor (1949–1960) og siden for NK Maribor fra 1961. Siden 1994 har Ljudski vrt også fungert som en av flere landslagsarenaer for Slovenias herrelandslag i fotball, i tillegg som finalearena til den slovenske fotballcupen og den slovenske supercupen. 
Stadionet ble åpnet i 1952, og har deretter fått flere oppgraderinger i årene 1962, 1994, 1998 og 1999. Den siste større oppgraderingen kom i 2008, da det ble nærmest fullstendig ombygd og fikk kun sitteplasser for å etterleve UEFAs krav om et moderne stadionanlegg. Som landslagsarena har Ljudski vrt fungert som vertskap for tre kvalifiseringsrunder til det slovenske landslaget, både til VM i fotball 2010, EM i fotball 2012 og VM i fotball 2014.


== Referanser ==


== Eksterne lenker ==
(en) Ljudski vrt – kategori av bilder, video eller lyd på Commons 
Worldstadiums.com – Slovenia, Ljudski vrt Stadion Arkivert 18. juli 2014 hos Wayback Machine.
Vista Analyse

Vista Analyse AS er et forsknings- og analyseselskap med hovedvekt på økonomisk forskning, utredning, evaluering og rådgivning, og med hovedkontor i Meltzers gate 4 på Frogner i Oslo. Det ble etablert i 2000 og har rundt 25 ansatte. På samme måte som et advokatfirma eies det av en rekke partnere, dvs. av medarbeidere. Daglig leder for selskapet er den kjente økonomen Haakon Vennemo, som også er professor i økonomi ved Handelshøyskolen på Oslomet. Styreleder er samfunnsøkonomen Ingeborg Rasmussen. Sentrale forskningsområder er klima, miljø, energi, bistand, samferdsel, næringsutvikling, byutvikling og velferdsforskning, med vekt på utforming og evaluering av offentlig politikk og virkemidler.
Selskapets oppdragsgivere omfatter en rekke departementer og statsetater, herunder Finansdepartementet, Utenriksdepartementet, Justisdepartementet, Samferdselsdepartementet, Klima- og miljødepartementet og Næringsdepartementet, Norad, arbeidslivets parter som NHO og LO, Nordisk ministerråd, og andre offentlige og private organisasjoner.
Selskapet utførte bl.a. på oppdrag fra regjeringen en evaluering av sexkjøpsloven.


== Kjente forskere ==
Haakon Vennemo, partner i Vista Analyse, professor i økonomi ved Handelshøyskolen på Oslomet
Steinar Strøm, partner og styreleder i Vista Analyse, professor i økonomi ved Universitetet i Torino og rådgiver på Frischsenteret
Michael Hoel, assosiert forsker i Vista Analyse, professor i økonomi ved Universitetet i Oslo og rådgiver på Frischsenteret
Sidsel Sverdrup, partner i Vista Analyse og professor i evalueringsforskning ved Diakonhjemmet Høgskole
Dag Morten Dalen, partner i Vista Analyse, professor i samfunnsøkonomi ved Handelshøyskolen BI


== Referanser ==


== Eksterne lenker ==
Vista Analyse
Skiftestasjon

Skiftestasjon, tidligere kalt rangerstasjon, er et område ved større jernbanestasjoner hvor godstog blir satt sammen og oppløst.
Alnabru sentralskiftestasjon er den største skiftestasjonen i Norge.


== Se også ==
Skifting
Slippstillverk


== Eksterne lenker ==
(en) Classification yards – kategori av bilder, video eller lyd på Commons
Karin Rasenack

Karin Rasenack (født 10. november 1945 i Berlin) er en tysk skuespillerinne, som har medvirket i adskillige tyske teater- og fjernsynsproduksjoner.  
Hun er særlig kjent fra regissøren Edgar Reitz' TV-serie Heimat – som bordellvertinne og Eduard Simons kjæreste Lucie Hardtke.


== Referanser ==


== Eksterne lenker ==
(en) Karin Rasenack på Internet Movie Database 
(sv) Karin Rasenack i Svensk Filmdatabas 
(da) Karin Rasenack på Filmdatabasen 
(fr) Karin Rasenack på Allociné 
(en) Karin Rasenack på AllMovie 
(en) Karin Rasenack hos The Movie Database 
Karin Rasenacks hjemmeside. Besøkt 13. august 2014
Ahlat

Ahlat (armensk: Խլաթ, Khlat, osmantyrkisk: اخلاط) er en historisk by og et distrikt i provinsen Bitlis i Øst-Anatolia i Tyrkia. Byen ligger på nordvestsiden av Vansjøen. Fra 1929 til 1936 lå byen i provinsen Van. Byen har omkring 16 000 innbyggere. 
På 1100-tallet var byen sete for de muslimske tyrkiske atlahshahs.
38°45′10″N 42°29′40″Ø
Botiidae

Botiidae er en familie av karpefisker. De ble tidligere regnet som en underfamilie i Cobitidae, men Kottelat (2012) plasserer dem i en egen familie.
De skiller seg fra andre smerlinger ved at kroppen er flattrykt fra sidene. Munnen sitter på undersiden av hodet og har to par skjeggtråder. Under hvert øye er det en bevegelig pigg. Sidelinjen er godt synlig på hodet, og halen er dypt kløftet. Lengden er som regel 6–30 cm, men Leptobotia elongata kan bli 50 cm.
Botiidae er utbredt i Asia fra India i vest til Kina, Japan og Amur i nord og Sumatra, Java og Borneo i sør.


== Akvariefisker ==
Flere fargerike arter holdes i akvarium; de vanligste er:

Praktbotia (Chromobotia macracanthus)
Skunkbotia (Yasuhikotakia morleti)
Pakistanbotia (Botia almorhae)
Sebrabotia (B. striata)
Bengalbotia (B. dario)
Botia kubotai


== Litteratur ==
M. Kottelat (2004). «Botia kubotai, a new species of loach (Teleostei: Cobitidae) from the Ataran River basin (Myanmar), with comments on botiine nomenclature and diagnosis of a new genus» (PDF). Zootaxa. 401: 1–18. ISSN 1175-5334. 
M. Kottelat (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. 


== Eksterne lenker ==
(en) Botiidae i Encyclopedia of Life 
(en) Botiidae i Global Biodiversity Information Facility 
(en) Botiidae hos Fossilworks 
(en) Botiidae hos NCBI 
(en) Kategori:Botiinae – bilder, video eller lyd på Wikimedia Commons 
Botiidae – detaljert informasjon på Wikispecies
Tsjatyr-Dag

Tsjatyr-Dag (krimtatarisk Çatır Dağ, ukrainsk Чатир-Даг, russisk Чатыр-Даг) er et fjellmassiv på Krimhalvøya, nær hovedveien mellom Simferopol og Alusjta. På krimtatarisk betyder çatır telt og dağ betyr fjell. 
Fjellet består av to platåer: Det nedre i nord og det øvre i sør. Det nedre platået heller slakt ned på nordsiden og er dekket av steppegress. På sørsiden er platået dekket av bøkeskog og enebærbusk. Det er mange stier og flere vakre grotter i fjellet. 


== Noen grotter i Tsjatyr-Dag ==
Marmorgrottene
Emine Bair Hosar
Grantregrotten
Obvalnajagrottwn
Vjalovagrottwn
Artutsj-Koba
Maryam Mirzakhani

Maryam Mirzakhani (persisk:    مریم میرزاخانی ‎, født 3. mai 1977, død 15. juli 2017 i Teheran) var en iransk matematiker og mottager av Fieldsmedaljen.


== Karriere ==
Som ungdom ble Mirzakhani innrullert på en statsdrevet spesialskole for særdeles begavede elever i sin fødeby. Ved den internasjonale matematikkolympiaden vant hun gullmedaljer i 1994 og 1995 for hjemlandet. I 1981 fikk hun ansettelse som professor i matematikk ved Stanford-universitetet.

Hun tok bachelorgrad ved Teherans Sharif-universitetet for teknologi i 1999 og doktorgrad ved Harvard i 2004.I 2014 mottok hun som første iraner og første kvinne noensinne Fieldsmedaljen, som ble innstiftet i 1936, og er regnet blant de viktigste utmerkelsene for matematikere.


== Referanser ==


== Eksterne lenker ==
Offisielt nettsted 
(en) Maryam Mirzakhani – kategori av bilder, video eller lyd på Commons
Edgar Reitz

Edgar Reitz (født 1. november 1932 i Morbach i Landkreis Bernkastel-Wittlich i Rheinland-Pfalz) er en tysk filmregissør. Han er særlig kjent for TV-serien Heimat, som også har vært vist på kinoer.


== Referanser ==


== Eksterne lenker ==
(en) Edgar Reitz på Internet Movie Database 
(sv) Edgar Reitz i Svensk Filmdatabas 
(da) Edgar Reitz på Filmdatabasen 
(da) Edgar Reitz på Scope 
(fr) Edgar Reitz på Allociné 
(en) Edgar Reitz på AllMovie 
(en) Edgar Reitz hos Turner Classic Movies 
(en) Edgar Reitz hos The Movie Database
Paolo Tagliavento

Paolo Tagliavento (født 19. september 1972 i Terni) er en italiensk fotballdommer som til daglig dømmer i Italias øverste divisjon Serie A. I tillegg har han dømt flere internasjonale kamper både i regi av FIFA og UEFA. Tagliavento er også en av UEFAs elitedommere siden 2012.
Tagliavento begynte å dømme fotball på lavere nivå før han omsider fikk prøve seg på høyere nivå da han fikk sine første kamper i Serie A i 2003/2004-sesongen. Den 8. desember 2010 debuterte han som hoveddommer i UEFA Champions League i gruppespillkampen mellom Arsenal FC og FK Partizan (3–1).Hans første internasjonale opptreden kom i en vennskapskamp mellom Tyrkia og Sverige (0–0) den 7. februar 2008. Han har siden vært dommer under UEFAs kvalifisering til VM i fotball 2010 og UEFAs kvalifisering til VM i fotball 2014.


== Referanser ==


== Eksterne lenker ==
(en) Paolo Tagliavento – Transfermarkt (dommer) 
(en) Paolo Tagliavento – WorldFootball.net (dommer) 
(en) Paolo Tagliavento – Soccerbase.com (dommer) 
(en) Paolo Tagliavento – Soccerway 
(en) Paolo Tagliavento – EU-Football.info (dommer) 
(en) Paolo Tagliavento – PlaymakerStats.com (dommer) 
Dommerprofil hos Worldreferee.com Arkivert 15. juli 2014 hos Wayback Machine.
Dommerprofil hos Soccerway.com
Slippstillverk

Et slippstillverk er et sikringsanlegg som styrer skiftestasjonens sporbremsesystemer og 
skiftestillverk.


== Se også ==
Skiftestasjon
Stillverk


== Referanser ==
Pundtegn

Pundtegn (£ eller ₤) anvendes primært som valutategn for myntenheten pund. Tegnet er en versjon av bokstaven L for Libra, som på latin betyr vekt eller et romersk pund
I Italia ble symbolet ₤ brukt for lira før innføringen av euro (€).
Det gamle pundtegnet for vekt (½ kg) ligner en u, men oppgis å ha sin opprinnelse fra lb = libra.
Den muntlige toraen

Den muntlige toraen er et rabanittisk-jødisk begrep for de opprinnelig muntlige religiøse tradisjonene som fantes i sammenheng med Tanákh (Den hebraiske bibelen).
Den første samlingen av den muntlige toraen (Tora-she-be-al-peh), ble skrevet ned i den jødiske lovboken Mishna rundt år 200 e.Kr., av Rabbi Jehuda ha-Nasi i Galilea. Mishna består av fortolkninger og forklaringer til de mange lovene, skriftene og levereglene i Mosebøkene, og Mishna utgjør også kjernen i Talmud, som er hovedkilden til jødiske lover og tradisjoner innenfor ortodoks jødedom.


== Historisk bakgrunn ==
Toraen er jødedommens helligste skriftsamling, men de lærde jødene oppdaget tidlig at mange av disse tekstene ikke ga svar på alle spørsmål. Mange av budene i bibelen og levereglene er skrevet i gamle forordninger og forestillinger som er vanskelige å forstå, og det var ikke alltid like klart hva de etiske prinsippene for budene og forbudene var, de trengte mer utdypning og tilpassing for å kunne bli brukt i det daglige jødiske liv. Som et resultat av dette fantes det derfor et behov tidlig for å utvikle en jødisk bibeltolkning.
De lærdes bibeltolkninger ble videreført gjennom generasjoner i en muntlig form, og det finnes lite konkrete opplysninger på hvordan det ble formidlet frem til det andre århundre f.Kr.
I det første århundre f.Kr., oppstod Jeshivaer, en form for akademier, hvor studenter samlet seg for å lære om akkurat dette av kjente lærere. De mest kjente er Hillel og Shammai, som begge tilhørte gruppen fariseere. Disse jødiske lærde fikk tittelen Rabbi.


== Mishnas innhold ==
Mishna ble skrevet på hebraisk, med inskudd av greske og latinske ord. Etter at den ble oversatt til europeisk språk, består den av et sted mellom 600 og 800 sider. Mishna består av en diskusjon og presentasjon av ulike rabbineres uttalelser og meninger og sentrale jurdiske og spirituelle spørsmål i jødedommen. I Mishna er det rundt 150 rabbiners navn nevnt.
Mishna er delt opp i seks deler, dette for å skape orden i tilværelsen. De seks delene omhandler forskjellige deler av livet.

Zeraim (frø og landbruk)
Moed (bestemte tider) - fester
Nashim (Kvinner) - ekteskap, skilsmisser, osv.
Nezikim (skader) - sivil og kriminallov
Kodashim (hellige ting) - tempelritualene
Toharot (renhet) - lover om rituell renhet og urenhet.Mishna går igjennom alle spørsmåll som kan være aktuelle i en jødisk stat, selv om majoriteten av jødene på den tiden bodde i diasporaen. Den religiøse loven en kan finne i Mishna er derfor bygd opp sånn at den skal passe og være aktuell for alle jøder, i alle land, til alle tider.
Mishan tar opp plikter som angår forholdet mellom mennesker og Gud og forholdet mellom mennesker. Det er en lovtekst, men handler også mye om filosofiske og moralske problemer. Det handler om finne eller søke etter en sannhet, orden og meningen med tilværelsen. Ikke alt har blitt inkludert i Mishna, og derfor er mye blitt samlet i Tosefta (tillegget), som er enda mer utfyllende og flere tilleggsopplysninger.


== Referanser ==
Martin Strömbergsson

Martin Strömbergsson (født 1. april 1977 i Gävle) er en svensk fotballdommer som til daglig dømmer i Sveriges øverste divisjon Allsvenskan. I tillegg har han dømt flere internasjonale kamper både i regi av FIFA og UEFA. Hans to år eldre bror, Markus Strömbergsson, er for øvrig også dommer i Allsvenskan.
Strömbergsson begynte å dømme fotball på lavere nivå før han tok steget opp i 1997. Hans første kamp i Superettan kom i 2008, mens han første kamp i Allsvenskan kom i 2009. Han har dømt flere kvalifiseringskamper både til Mesterligaen og Europaligaen, og hans første gruppespillkamp kom under Europaligaen 2013/14 i en kamp mellom Girondins de Bordeaux og APOEL (2–1) den 24. oktober 2013.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Dommerprofil hos Fogis.se
Fallrampe (slippstillverk)

En fallrampe, også kalt eselrygg, er en høyde eller et høyereliggende punkt som benyttes som startpunkt for godsvogner som skal fordeles i et slippstillverk.


== Se også ==
Slippstillverk
Containertog

Containertog er godstog som kun transporterer containere med spesialutstyrte flatvogner slik at lasting og lossing av containerne er en enkel operasjon. De går ofte direkte mellom to containerterminaler uten mellomstopp.


== Se også ==
Godstog
Sumel

Sumel, Semel, Simele eller Sumail (kurdisk سێمێل / Sêmêl, syrisk ܣܡܠܐ, arabisk سميل) er en by i guvernementet Dahuk langt nord i Irak. Byen ligger cirka 16 kilometer vest for Dahuk, og har drøyt 52 000 innbyggere.


== Historie ==
Byen ble kristnet på 100-tallet e.Kr. Den ble senere kjent for sine gammelsyriske manuskripter. Den assyriske befolkningen tilhørte dels den syrisk-ortodokse kirke, dels den assyriske kirke av Østen.
Assyrerne ble fordrevet av yazidiene som slo seg til der i år 1800. Og de ble i sin tur regelrett massakrert av Mir Muhammad av Rowanduz. Senere begynte arabiske stammefolk å bosette seg i området.Simele var tidlig på 1900-tallet en ganske liten kurdisk landsby. En del assyrere slo seg ned i Simele etter første verdenskrig, som var kommet sørover fra Hakkariregionen i Tyrkia på grunn av folkemordet på assyrerne som fant sted parallelt med folkemordet på armenerne.
i 1933 ble assyrerne i Simele og omliggende områder ofre for en massaker den 7. august, denne gangen ansporet av den unge irakiske staten (ikke av tyrkerne, som det tidligere folkemordet). Anslagsvis tusen assyrere ble drept, de fleste i selve landsbyen Simele. Tusener flere ble tvunget på flukt, mange til Syria der de slo seg ned i 33 landsbyer ved Khaburelvens sletteland.
Befolkningen har lenge vært tiltagende igjen, på grunn av tilflytting fra landsbyer som er blitt rasert under regjeringen Saddam Husseins arabiseringskampanje på 1970-talletr. De fleste er muslimske kurdere. Om lag 170 assyriske familier bor (ca 2010) i byen Simele. De er for det meste enten medlemmer av den kaldeiske katolske kirke eller av den assyriske kirke av Østen. Det bor også et mindre antall armenere i byen.


== Referanser ==
Heltog

Heltog er godstog med en ensartet gods- og godsvogntype, f.eks. containere, biler, tømmer, massegods som flis og malm og flytende gods som bensin, og propan.


== Se også ==
Vognlast
Godstog
Veggfjellet (Ofoten)

Veggfjellet (nordsamisk: Veakkovárri) er en langstrakt ås som ligger mellom bygda Herjangen i Narvik og bukta Bogen i Evenes kommuner i Nordland. Åsen ligger langs vestsiden av fjorden Herjangen, og har et høyeste punkt på 542 meter over havet, hvor kommunegrensa mellom Narvik i nord og Evenes i sør går. På toppen har man utsikt til Ofotfjorden, Narvik, Ankenes og Rombaken.I forbindelse med en grensejustering gjennomført den 1. januar 2001 ble størstedelen av grunnkretsen Veggen, med blant annet grenda Veggen og Veggen naturreservat, overført fra Narvik til Evenes kommune.
På toppen av veggfjellet ligger det en grillhytte som kan benyttes av alle.


== Referanser ==
Vognlast

Vognlast er en godstogdriftsform der en kunde bestiller en hel vogn til sin transport. Vognen kan lastes og losses på spor på stasjonene egnet for dette, gjerne via en lasterampe, eller benytte egne sidespor til f.eks. havner, godsterminaler, industriområder eller større bedrifter.
Vognlast tok over for stykkgods, men har siden i stor grad blitt avløst av containertransport.


== Se også ==
Stykkgods
Containertog
Heltog
Godstog
Skiftestasjon
Undersökningar i germanisk mythologi

Undersökningar i germanisk mythologi (1886-1889) er en omfattende religionskomparativ studie i to deler, skrevet av den svenske religionsfilosofen Viktor Rydberg (1828-1895) og utgitt på Bonniers.


== Eksterne lenker ==
Undersökningar i germanisk mythologi
Allround-NM på skøyter junior 1994

Allround-NM på skøyter junior 1994 ble avholdt 4., 5. og 6. februar 1994 på Tromsdalen kunstisbane i Tromsø.Teknisk arrangør var Tromsø Skøyteklubb.
Norgesmestere ble Ester Stølen, Gol Idrettslag for damene og Eskil Ervik, Hamar Idrettslag for herrene.


== Sammenlagt damer junior ==


== Sammenlagt herrer junior ==


== Eksterne lenker ==
(en) Allround-NM på skøyter junior 1994, Junior kvinner – Resultatoversikt på SpeedSkatingNews.info.
(en) Allround-NM på skøyter junior 1994, Junior menn – Resultatoversikt på SpeedSkatingNews.info.
Asketanagar

Asketanagar (Hemispingus xanthophthalmus) er en spurvefugl  i slekten Hemispingus i familien tanagarer. 


== Underarter og Utbredelse ==
Det er beskrevet ingen underarter av asketanagar.
Arten forekommer i Andes i det sentrale Peru og i det nordvestlige Bolivia.


== Referanser ==


== Eksterne lenker ==
(en) asketanagar i Encyclopedia of Life 
(en) asketanagar i Global Biodiversity Information Facility 
(en) asketanagar hos ITIS 
(en) asketanagar hos NCBI 
(en) Kategori:Pseudospingus xanthophthalmus – bilder, video eller lyd på Wikimedia Commons 
Pseudospingus xanthophthalmus – detaljert informasjon på Wikispecies 
Hemispingus xanthophthalmus (ID 17A843C17F9C3490). Avibase. Hentet ut 14. august 2014.
Hemispingus xanthophthalmus (TSN 560378). Integrated Taxonomic Information System. Hentet ut 14. august 2014.
Birdlife Species Factsheet: Hemispingus xanthophthalmus. Besøkt 2014-08-14.
IBC - The Internet Bird Collection: Hemispingus xanthophthalmus. Besøkt 2014-08-14.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-08-14.
Asketanagar fotogalleri VIREO. Besøkt 2014-08-14.
Trestripetanagar

Trestripetanagar (Hemispingus trifasciatus) er en spurvefugl  i slekten Hemispingus i familien tanagarer. 


== Underarter og Utbredelse ==
Det er beskrevet ingen underarter av trestripetanagar
Arten forekommer i Andes i det sørøstlige Peru og i det nordlige Bolivia.


== Referanser ==


== Eksterne lenker ==
(en) trestripetanagar i Encyclopedia of Life 
(en) trestripetanagar i Global Biodiversity Information Facility 
(en) trestripetanagar hos ITIS 
(en) Kategori:Hemispingus trifasciatus – bilder, video eller lyd på Wikimedia Commons 
Microspingus trifasciatus – detaljert informasjon på Wikispecies 
Hemispingus trifasciatus (ID 32FFBA87F628AC36). Avibase. Hentet ut 14. august 2014.
Hemispingus trifasciatus (TSN 560376). Integrated Taxonomic Information System. Hentet ut 14. august 2014.
Birdlife Species Factsheet: Hemispingus trifasciatus. Besøkt 2014-08-14.
IBC - The Internet Bird Collection: Hemispingus trifasciatus. Besøkt 2014-08-14.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-08-14.
Trestripetanagar fotogalleri VIREO. Besøkt 2014-08-14.